*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2018. gada …

**.§**

**Likumprojekts "Grozījumi Oficiālās elektroniskās adreses likumā"**

1. Atbalstīt iesniegto likumprojektu.

Valsts kancelejai sagatavot likumprojektu iesniegšanai Saeimā vienlaikus ar likumprojektu "Grozījumi Paziņošanas likumā".

2. Noteikt, ka atbildīgais par likumprojekta turpmāko virzību Saeimā ir tieslietu ministrs.

3. Lūgt Saeimu izskatīt likumprojektu vienlaikus ar likumprojektu "Grozījumi Paziņošanas likumā" (likumprojektu pakete).

4. Atzīt Ministru kabineta 2016. gada 5. janvāra sēdes protokollēmuma (prot. Nr. 1 28. §) "Likumprojekts "Oficiālās elektroniskās adreses likums"" 13. punktā doto uzdevumu par aktualitāti zaudējušu. Ministrijām nepieciešamības gadījumā noteiktajā kārtībā Ministru kabinetā iesniegt grozījumus to kompetencē esošajos likumos, ja esošais regulējums par saziņas nodrošināšanu ir neatbilstošs Oficiālās elektroniskās adreses likumam saskaņā ar Oficiālo publikāciju un tiesiskās informācijas likuma 9. pantā noteiktajiem tiesību normu piemērošanas nosacījumiem. Tiesību normu redakcionāla rakstura grozījumus par saziņas nodrošināšanu, izmantojot oficiālo elektronisko adresi, virzīt vienlaicīgi ar citiem aktuāliem šādu normatīvo aktu grozījumiem.

5. Vides aizsardzības un reģionālās attīstības ministrijai:

5.1. jautājumu par droša elektroniskā paraksta izmantošanu oficiālā elektroniskā adresē sagatavot izskatīšanai Ministru kabineta 2016. gada 13. decembra sēdes protokollēmuma (prot. Nr. 68 68. §) "Informatīvais ziņojums "Par darbības programmas "Infrastruktūra un pakalpojumi" 3.2.2.1.1. apakšaktivitātes "Informācijas sistēmu un elektronisko pakalpojumu attīstība" projektu ieviešanas plānu izvērtēšanu un uzraudzību" 3. punktā dotā uzdevuma ietvaros;

5.2. sadarbībā ar Finanšu ministriju līdz 2019. gada 1. jūnijam sagatavot un iesniegt noteiktā kārtībā izskatīšanai Ministru kabinetā tiesību aktu projektu par oficiālās elektroniskās adreses obligātās izmantošanas iespējām Iedzīvotāju reģistrā reģistrētām fizisko personu grupām (piemēram, valsts amatpersonas, nekustamā īpašuma nodokļa maksātāji);

5.3. pēc oficiālās elektroniskās adreses ieviešanas pirmās kārtas īstenošanas un fiziskās personas oficiālās elektroniskās adreses lietošanas uzsākšanas sešu mēnešu laikā izvērtēt tās lietojamības funkcionalitāti, t.sk. nepieciešamību oficiālo elektronisko adrešu katalogā attēlot iestāžu oficiālās elektroniskās adreses grupētā veidā, kā arī izvērtēt Latvijas Pašvaldību savienības izteiktos iebildumus attiecībā uz Oficiālo elektronisko adrešu informācijas sistēmas darbību un atbilstoši veiktajam izvērtējumam iesniegt attiecīgu informāciju Ministru kabinetā.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs